Martinus Veltman
Martinus Justinus Godefriedus Veltman (27. juuni 1931 Waalwijk – 4. jaanuar 2021) oli hollandi füüsik. 1999. aastal sai ta koos oma endise õpilase Gerardus 't Hooftiga Nobeli füüsikaauhinna. Martinus Veltman alustas 1948. aastal matemaatika- ja füüsikaõpinguid Utrechti Ülikoolis. Ta sai 1963. aastal doktorikraadi teoreetilises füüsikas. 1966. aastast töötas ta Utrechti Ülikooli professorina. 1981. aastal suundus ta tööle Michigani Ülikooli Ann Arboris. Praegu on ta Michigani Ülikooli emeriitprofessor. Tema auks on nimetatud asteroid 9492 Veltman.